32005D0665
L 247/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 септември 2005 година
за изменение на допълнение А към приложение Х към Акта за присъелиняване от 2003 година относно някои предприятия от сектора на месото в Унгария
(нотифицирано под номер С(2005) 3450)
(текст от значение за ЕИП)
(2005/665/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения, Словакия, и по-специално приложение Х, глава 5, раздел Б, точка 1, буква г) от него,
като има предвид, че:
(1)
Приложение Х, глава 5, раздел Б, точка 1, буква а) към Акта за присъединяване от 2003 г. съдържа разпоредби, според които структурните изисквания определени в приложение I към Директива 64/433/ЕИО на Съвета от 26 юни 1964 относно санитарните условия за производство и продажба на прясно месо (1) няма да се прилагат спрямо предприятията от Унгария, включени в допълнение А (2) към приложение Х към присъединителния акт преди 31 декември 2006 г. при известни условия.
(2)
Допълнение А на приложение Х към присъединителния акт от 2003 г. беше изменен с решения 2004/462/ЕС (3), 2004/472/ЕО (4), на Комисията.
(3)
Според официална декларация на компетентния унгарски орган, някои предприятия от сектора на месото са приключили процеса на модернизация и вече отговарят напълно на изискванията на законодателството на Общността, а други са прекратили дейността си. Следователно е необходимо да се заличат тези предприятия от списъка на предприятия в преходен режим.
(4)
Статутът на две предприятия от сектора на месото и прекатегоризацията им като предприятия с малък капацитет все още се обсъжда от компетентния унгарски орган. Трябва да се предвиди кратък срок за изясняване на положението.
(5)
Освен това ограничен брой предприятия са положили значителни усилия да се приведат в съответствие със структурните изисквания, наложени чрез законодателството на Общността. Тъй като срещат сериозни трудности от технически характер, тези предприятия не са в състояние да завършат процеса на привеждане в съответствие с нормите в указания срок. Целесъобразно е да им се удължи срока, за да могат да завършат процеса на привеждане в съответствие с нормите.
(6)
Необходимо е още от сега да се измени в съответствие допълнение А към приложение Х към Акта за присъединяване от 2003 г. За повече яснота е добре той да бъде заменен с нов.
(7)
Постоянният комитет по хранителната верига и здравето на животните е информиран за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Допълнение А към приложение Х към Акта за присъединяване от 2003 г. се заменя с текста на настоящото решение.
Член 2
Адресати на настоящото решение са държавите-членки.
Съставено в Брюксел на 19 септември 2005 година.